*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*43. számú előterjesztés*

Bátaszék Város Önkormányzat Képviselő-testületének 2025. február 26-án

16 órakor megtartandó RENDKÍVÜLI ülésére

Városi Tanuszoda használatához kapcsolódó döntések meghozatala

|  |
| --- |
| **Előterjesztő:** Pap Péter ügyvezető  **Készítette**: Pap Péter ügyvezető  **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  PG Bizottság: 2025.02.26.  KOIS Bizottság: 2025.02.26. |

**Tisztelt Képviselő-testület!**

A tanuszoda használata terén célszerű megalkotni a szabályozást a mai életviszonyok tekintetében, mert jelentkeztek olyan igények, melyek nincsenek szabályozva.

A javaslat szerint megállapításra kerül, hogy ki milyen időtartamban jogosult ingyenes használatra, továbbá a díjtételekben is javaslunk korrekciót. Az összehasonlítási alapot az állami tanuszodák díja szolgáltatják.

A javaslat szerint megszüntetésre kerülne az úszósapka bérlet és a 30 alakalomra szóló bérlet. A 10 és 20 alkalomra szóló bérletek esetében díjemelést javaslunk.

A szolgáltatási díjak területén bevezetésre kerülne a vasárnapi rendezvény tartás esetén alkalmazandó óradíj.

**H a t á r o z a t i j a v a s l a t :**

**A Tanuszoda belépő jegyek díjának és használati rendjének megállapítására**

Bátaszék Város Önkormányzatának Képviselő-testülete, mint a Bátaszéki Tanuszoda tulajdonosa - e jogkörében eljárva - a Tanuszoda belépőjegyek díját és a használat rendjét 2025. március 1. napjától a határozat mellékletében foglaltak szerint állapítja meg.

*Határidő:* 2025. február 28.

*Felelős:* dr. Firle-Paksi Anna aljegyző

(a határozat megküldéséért)

*Határozatról értesül:* BÁT-KOM 2004. Kft.

Bátaszéki KÖH Pénzügyi Iroda

irattár

1. melléklet …/2025.(II.26.) önk.-i határozathoz

A Bátaszéki Tanuszoda használati rendje

1. Térítésmentes használatra jogosult az uszoda nyitvatartási idejében összesen maximum heti 25 órában a bátaszéki BSE és BVSK sport egyesület, valamint a Bátaszéki Mikrótérségi Óvoda. A térítésmentes használat idején az uszoda kapacitásának max. 70 %-a (70 fő) köthető le.
2. Térítésmentes használatra jogosult a bátaszéki BVSK sport egyesület az egyesület által szervezett felkészülési célú verseny tartása idejére a Tanuszoda rendes nyitvatartási idejében.
3. Belépő és szolgáltatási díjak:

